《四明十题其八·三层瀑》
宋代·释昙颖

出头出飞瀑，落落鸣寒玉。
再落至山腰，三落至山足。
欲引煮春山，僧房架刳竹。

作者简介：释昙颖（九八九～一○六○），俗姓丘，字达观，钱塘（今浙江杭州）人。为南岳十一世（《五灯会元》卷一二谓南岳下十世）谷隐聪禅师法嗣。年十三依龙兴寺。长游京师，与欧阳修为友。东游，初住舒州香炉峰，移住润州，主明州雪窦，又移住金山龙游寺。仁宗嘉祐五年卒，年七十二。事见《禅林僧宝传》卷二七、《五灯会元》卷一二、《四明山志》卷二。今录诗十三首。